Margt gleður bragðlaukana á aðventunni og kætast þá sælkerar og nýta tækifærið til að raða í sig gúmmelaði bæði sætu og söltu . Enda koma jú jólin bara einu sinni á ári ! Auðvitað veit sæmilega skynsamt fólk að hóf er best í öllu og hér mætti örugglega minna á að á móti er sniðugt að halda sig við að borða hollan og staðgóðan morgunverð en ekki bara konfektmola úr aðventudagatalinu og kaffibolla . Eða að muna stundum að borða svolítið af grænmeti og ávöxtum inni á milli þó það væri nú bara ein mandarína . Þá er það frá . Jólamatarmarkaður í Hörpu : Árlegur markaður verður haldinn í Hörpu helgina 14. – 15. desember þar sem finna má breitt og gott úrval matarhandverks til sölu beint frá framleiðendum . Hér er hægt að kaupa inn í hátíðarmatinn eða versla gómsætar jólagjafir . Tilvalið að kíkja hér við á ferð sinni um miðbæinn og fá sér eitthvað gott ...